
NR. SC 2010-14560/17.06.2010               
REFERAT
În conformitate cu prevederile legislaţiei actuale, a OUG nr. 195/2005 privind protecţia mediului, modificată, completată şi aprobată prin LEGEA nr. 265/2006, art. 70, autorităţile administraţiei publice locale au obligaţia de  refacere peisagistică şi ecologică a zonelor deteriorate, să adopte măsuri pentru întreţinerea spaţiilor verzi, a arborilor şi arbuştilor decorativi. 
Înfiinţarea de spaţii de joacă derivă dintr-o acută necesitate de avea mai multe locuri de joacă, agrement şi recreere şi vine în întâmpinarea doleanţelor cetăţenilor materializate prin nu mai puţin de 74 de solicitări de amenajare de noi locuri de joacă în anii 2008, respectiv 2009. 

Primăria Municipiului Timişoara a întocmit în cursul lunilor ianuarie - martie 2010 Studiul de Fezabilitate pentru „Amenajarea unui loc de joacă pe strada Intr. Iorgovanului nr. 1”, realizat de S.C. DRUFEC CONS CF SRL TIMIŞOARA, aviz favorabil al Comisiei CTE nr. 92/13.04.2010. 


Locaţia este situată în careul format de strada Intr. Iorgovanului nr. 1 - 3,  cu str. Lacului nr. 36 -34, str. Cerceilor şi Bl. Dâmboviţa nr. 59 – 63, la sud faţă de Canalul Bega având o suprafaţă de 1480 mp. 
PROPUNEM:

Având în vedere starea actuală a zonei precum şi numeroasele cereri de înfiinţare a unui loc de joacă, care s-au primit în ultimii ani, propunem Comisiilor de specialitate ale Consiliului Local al Municipiului Timişoara aprobarea Studiului de Fezabilitate „Amenajarea unui loc de joacă pe strada Intr. Iorgovanului nr. 1”, în valoare de 443086,00 plus T.V.A. conform Devizului general întocmit de S.C. DRUFEC CONS CF SRL Timişoara.

